Slavčo Koviloski
Slavčo Koviloski (Skoplje, SFRJ, danas Republika Makedonija, 1978) makedonski je pjesnik, esejist, književni kritičar i historičar. Završio je Filozofski fakultet na Univerzitet svetog Ćirila i Metodija u Skoplju. Doktorirao je na Institut za makedonske književnosti, gdje i radi u odjeljenju makedonske književnosti 19. vijeka. Bio je glavni I odgovorni urednik najstarijeg makedonskog književnog časopisa “Sovremenost”. Njegova poezija i proza je zastupljena u nekoliko antologija i objavljena na više jezika. U Bosni i Hercegovini prevedeni su mu romani: “Ja sam opasan” (2013) i “Kraljević Marko” (2017). Član je redakcije bosanskohercegovačkog časopisa za pozorište, književnost i kulturu “Susreti”.